বাংলাদেশের পদমর্যাদা, সম্মাননা ও পদক
বাংলাদেশি জাতীয় পুরস্কার ও পদক প্রথাটি বাংলাদেশের স্বাধীনতার পরে তৈরি হয়েছিল। সর্বাধিক স্বীকৃত নাগরিক পুরস্কার হলো একুশে পদক এবং স্বাধীনতা দিবস পুরস্কার। প্রতি বছর এসব পুরস্কার দেওয়া হয়। শিক্ষা, কলা, সিভিল সার্ভিস, বা সমাজসেবা এবং মুক্তিযুদ্ধের মতো ক্ষেত্রে বিস্তৃত কৃতিত্বের জন্য পুরস্কারগুলি মূলত বেসামরিক পুরস্কার। কখনো কখনো এসব পুরস্কার মরণোত্তর হিসেবেও প্রদান করা হয় এবং প্রথম দিকে বিদেশি নাগরিকদের জন্য এগুলি দেওয়া না হলেও ২০১০ সালে ড এম এ ওয়াজেদ মিয়া মেমোরিয়াল ফাউন্ডেশন থেকে বিদেশি নাগরিকদের বিশেষ ক্ষেত্রে জাতীয় অবদান রাখার জন্য ড এম এ ওয়াজেদ মিয়া স্বর্ণপদক প্রদান করা হতো। পরবর্তীতে বাংলাদেশ সরকার ২০১১ সাল থেকে কয়েকজন বিদেশি নাগরিক ও বিভিন্ন প্রতিষ্ঠানকে বাংলাদেশ স্বাধীনতা সম্মাননা দেয়া হয়েছিল। সর্বাধিক স্বীকৃত ও সম্মানিত বীরত্বের পুরস্কারগুলি যা বীরশ্রেষ্ঠ, বীর উত্তম, বীর বিক্রম এবং বীর প্রতীক। ১৯৭১ সালের মুক্তিযোদ্ধাদের সম্মানিত করা হয় যারা অত্যন্ত সাহসিকতার পরিচয় দিয়েছিল এবং বাংলাদেশের মুক্তিযুদ্ধে পাকিস্তান সেনাবাহিনীর বিরুদ্ধে লড়াই করেছিল। এই সমস্ত পুরস্কারগুলি একাত্তরের মুক্তিযুদ্ধের পরপরই চালু হয়েছিল।